ddrg/super_eurlex huggingface dataset:
3.

V Prilogi I se doda naslednje zaprto območje F: „Območje F ŠPANIJA: — pokrajine Cádiz, Málaga, Sevilla, Huelva, Córdoba, Jaén, Cáceres, Badajoz, — pokrajina Toledo (Comarcas Oropesa, Talavera de la Reina, Belvis de Jara in Los Navalmorales), — pokrajina Ciudad Real (Comarcas Horcajo de los Montes, Piedrabuena, Almadén in Almodóvar del Campo). PORTUGALSKA: — Regionalna direkcija za kmetijstvo Alentejo: concelhos of Niza, Castelo de Vide, Marvão, Ponte de Sor, Crato, Portoalegre, Alter do Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (Vzhodno od A2, freguesias Santa Susana, Santiago in Torrão) Gavião (feguesias Gavião, Atalaia, Margem in Comenda), — Regionalna direkcija za kmetijstvo Ribatejo e Oeste: concelhos of Montijo (freguesias Canha, S. Isidoro de Pegões in Pegões), Coruche, Salvaterra de Magos, Almeirim, Alpiarça, Chamusca, (freguesias Pinheiro Grande, Chamusca, Ulme, Vale de Cavalos, Chouto in Parreira), Constância (freguesia Sta Margarida de Coutada), Abrantes (freguesias of Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós in Bemposta)“.
(2)

Zaradi izteka mandata članom, g. Paolu AGOSTINACCHIJU (IT), g. Gianfrancu LAMBERTIJU (IT), g. Salvatoreju TATARELLU (IT) in g. Riccardu VENTREJU (IT), ter nadomestnim članom, g. Gabrieleju BAGNASCU(IT), g. Marcellu MEROIJU (IT) in g. Robertu PELLU (IT), o čemer je bil Svet obveščen 7. oktobra 2004, so se izpraznila štiri mesta članov in tri mesta nadomestnih članov Odbora regij –
SL Uradni list Evropske unije L 249/18

ODLOČBA KOMISIJE

z dne 2. julija 2004

o določitvi odstopanja od prehodne ureditve, ustanovljene s členom 6 Uredbe (ES) št. 998/2003 o prevozu hišnih živali čez ozemlje Švedske med otokom Bornholm in drugimi deli ozemlja Danske

(notificirana pod dokumentarno številko K(2004) 2435)

(Verodostojni sta le danski in švedski različici besedila)

(Besedilo velja za EGP)

(2004/557/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003, o zdravstvenem varstvu živali, ki velja za nekomercialno gibanje hišnih živali, in spremembi Direktive Sveta 92/65/EGS (1), in od tega še posebej člena 21,

ob upoštevanju naslednjega:

(1) Člena 6 Uredbe (ES) št. 998/2003, ki za prehodno obdobje petih let določa veterinarske pogoje, ki med drugim veljajo za nekomercialno gibanje domačih psov in mačk na ozemlju Švedske.

(2) Da so ti pogoji povečini enaki nacionalnim pogojem, veljavnim za vstop v Švedsko pred izvajanjem Uredbe (ES) št. 998/2003.

(3) Da je med Švedsko in Dansko obstajal dvostranski sporazum, ki je vzpostavil manj omejujoče zahteve od tistih, ki pri vstopu v Švedsko veljajo za prevoz hišnih živali skozi ozemlje Švedske med otokom Bornholm (DK) v Baltiškem morju in drugimi deli ozemlja Danske.

(4) Da je primerno ohraniti to omejeno odstopanje od prehodne ureditve, ustanovljene s členom 6 Uredbe (ES) št. 998/2003.

(5) Da je ukrep, ki je določen v tej Odločbi, skladen z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Z odstopanjem od člena 6 Uredbe (ES) št. 998/2003 in do konca prehodnega obdobja, ki je bilo določeno v tistem členu, je prevoz hišnih živali tistih vrst, ki so omenjene v delu A Priloge I k Uredbi (ES) št. 998/2003, med otokom Bornholm in drugimi deli ozemlja Danske skozi ozemlje Švedske, dovoljen v skladu s pogoji, dogovorjenimi med dvema državama članicama.

Člen 2

Ta odločba velja od 3. julija 2004.

Člen 3

Ta odločba je naslovljena na Dansko in Švedsko.

V Bruslju, 2. julija 2004 Za Komisijo David BYRNE Član Komisije

(1) UL L 146, 13.6.2003, str. 1; Uredba, spremenjena z Uredbo Komisije (ES) št. 592/2004 (UL L 94, 31.3.2004, str. 7).
(1)

Odločbo Komisije 2001/881/ES z dne 7. decembra 2001 o sestavi seznama mejnih kontrolnih točk, dogovorjenih za veterinarske preglede živali in živalskih proizvodov iz tretjih držav, in o posodabljanju podrobnih pravil v zvezi s pregledi, ki jih bodo izvajali strokovnjaki Komisije (3), je treba posodobiti, da se upošteva zlasti razvoj v nekaterih državah članicah in kontrol Skupnosti.
(4)

Kaže, da bodo vse tretje države in njihova odvisna in pridružena ozemlja, na katere se nanaša člen 17(2) Direktive 2003/48/ES, do 1. julija 2005 sposobne izpolnjevati pogoje, določene v tem odstavku.
(2)

Glede na pristop Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji ter glede na to, da bodo njihove NCB 1. maja 2004 postale del ESCB, bi se moral vpisani kapital ECB v skladu s členom 49.3 Statuta avtomatično povečati. To povečanje zahteva izračun ponderjev v kapitalskem ključu za vsako NCB, ki je del ESCB 1. maja 2004, po analogiji s členom 29.1 in ob upoštevanju člena 29.2 Statuta. Razširjeni kapitalski ključ ECB in ponder v kapitalskem ključu za vsako NCB se uporablja z veljavnostjo od 1. maja 2004.
SL Uradni list Evropske unije L 180/29

SKLEP SVETA

z dne 5. maja 2004

o imenovanju članov Komisije Evropskih skupnosti

(2004/492/ES)

SVET EVROPSKE UNIJE —

ob upoštevanju Akta o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija, zlasti njegovega člena 45(2)(a) in (b),

v soglasju s predsednikom Komisije,

ob upoštevanju naslednjega:

SKLENE:

Člen 1

Za člane Komisije za obdobje od 1. maja 2004 do 31. oktobra 2004 so imenovani:

g. Pavel TELIČKA

g. Siim KALLAS

g. Marcos KYPRIANOU

ga. Sandra KALNIETE

ga. Dalia GRYBAUSKAITÉ

g. Péter BALÁZS

g. Joe BORG

ga. Danuta HÜBNER

g. Janez POTOČNIK

g. Jan FIGEĽ

Člen 2

Ta sklep začne veljati na dan objave v Uradnem listu Evropske unije.

Uporablja se od 1. maja 2004.

Člen 3

Ta sklep je objavljen v Uradnem listu Evropske unije.
Sklep Sveta

z dne 27. oktobra 2003

o sklenitvi sporazuma med Evropsko skupnostjo in Rusko federacijo o spremembi Sporazuma med Evropsko skupnostjo za premog in jeklo in Vlado Ruske federacije o trgovini z nekaterimi jeklenimi izdelki z dne 9. julija 2002

(2004/42/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim pododstavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju naslednjega:

(1) Sporazum o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Rusko federacijo na drugi strani [1], je začel veljati dne 1. decembra 1997.

(2) Člen 21 Sporazuma o partnerstvu in sodelovanju določa, da trgovino s proizvodi Evropske skupnosti za premog in jeklo (v nadaljnjem besedilu "ESPJ") ureja naslov III, razen člena 15 Sporazuma, ter določbe Sporazuma.

(3) Dne 9. julija 2002 sta ESPJ in Vlada Ruske federacije sklenila tak Sporazum o trgovini z nekaterimi jeklenimi izdelki [2], ki ga je v imenu ESPJ odobril Sklep Komisije 2002/603/ESPJ [3].

(4) Pogodba ESPJ je potekla dne 23. julija 2002. Pogodbenice so se v skladu s členom 10(2) Sporazuma o trgovini z nekaterimi jeklenimi izdelki dogovorile, da ga je treba nadaljevati in da je treba po tem izteku ohraniti tudi vse pravice in obveznosti.

(5) Stranki sta začeli pogajanja, kakor je določeno v Potrjenem zapisniku št. 2 zgoraj navedenega sporazuma in sta sklenili, da je treba seznam izdelkov iz Sporazuma razširiti tako, da vključuje tudi skupini SA5 in SA6 z ustreznimi količinskimi omejitvami –

SKLENIL:

Člen 1

1. Sporazum med Evropsko skupnostjo in Vlado Ruske federacije o spremembi Sporazuma med ESPJ in Vlado Ruske federacije o trgovini z nekaterimi jeklenimi izdelki z dne 9. julija 2002 je v imenu Skupnosti odobren.

2. Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma iz člena 1.

V Luxembourgu, 27. oktobra 2003

Za Svet

Predsednik

A. Matteoli

[1] UL L 327, 28.11.1997, str. 3.

[2] UL L 195, 24.7.2002, str. 55.

[3] UL L 195, 24.7.2002, str. 54.

--------------------------------------------------
SL Uradni list Evropske unije L 269/31

Popravek k Odločbi Komisije z dne 15. julija 2004 o upravičenosti izdatkov, ki so jih imele nekatere države članice leta 2004 pri zbiranju in upravljanju podatkov, ki so potrebni za vodenje skupne ribiške politike

( Uradni list Evropske unije L 248, 22.7.2004 )

Odločbi 2004/555/ES se dodata naslednji prilogi I in II:
Odločba Sveta

z dne 8. decembra 2003

o analizi in sodelovanju v zvezi s ponarejenimi kovanci evra

(2003/861/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti tretjega stavka člena 123(4) Pogodbe,

ob upoštevanju predloga Komisije,

ob upoštevanju mnenja Evropske centralne banke [1],

ob upoštevanju naslednjega:

(1) Uredba Sveta (ES) št. 1338/2001 z 28. junija 2001 o določitvi ukrepov, potrebnih za zaščito evra pred ponarejanjem [2], in zlasti člen 5 Uredbe predvideva, da bodo nacionalni analitski centri za kovance (CNAC) v vsaki državi članici ter Evropski tehnični in znanstveni center (ETSC) analizirali in klasificirali ponarejene kovance evra. Komisija od leta 2000 zagotavlja okvir za koordinacijo ustreznih ukrepov teh tehničnih organov.

(2) Od oktobra 2001 ETSC začasno izvaja te naloge v francoski kovnici denarja ob administrativni podpori in vodstvu, ki ju zagotavlja Komisije v skladu z izmenjavo pisem med predsednikom Sveta in francoskim ministrom za finance z 28. februarja in 9. junija 2000.

(3) Za zagotavljanje kontinuitete in neodvisnosti zaščite kovancev evra pred ponarejanjem bi morali Komisiji podeliti odgovornost za izvajanje dejavnosti ETSC in za zagotavljanje koordinacije pristojnih tehničnih organov pri njihovem ukrepanju na tem področju –

SPREJEL NASLEDNJO ODLOČBO:

Člen 1

Komisija ustanovi Evropski tehnični in znanstveni center ter zagotovi njegovo delovanje in koordinacijo dejavnosti pristojnih tehničnih organov za zaščito kovancev evra pred ponarejanjem.

Člen 2

Ta odločba je naslovljena na države članice, ki so sprejele evro kot svojo enotno valuto.

V Bruslju, 8. decembra 2003

Za Svet

Predsednik

F. Frattini

[1] UL C 202, 27.8.2003, str. 31.

[2] UL C 181, 4.7.2001, str. 6.

--------------------------------------------------
Sklep sveta 2003/642/PNZ

z dne 22. julija 2003

o uporabi Konvencije o boju proti korupciji, v katero so vpleteni uradniki Evropskih skupnosti ali uradniki držav članic Evropske unije, za Gibraltar

SVET EVROPSKE UNIJE JE –

ob upoštevanju Pogodbe o Evropski uniji,

ob upoštevanju Konvencije o boju proti korupciji, v katero so vpleteni uradniki Evropskih skupnosti ali uradniki držav članic Evropske unije [1] ("Konvencija o korupciji"),

ob upoštevanju naslednjega:

(1) Konvencija o korupciji je bila sprejeta z Aktom Sveta z 26. maja 1997.

(2) Konvencija o korupciji ne vsebuje določb o njeni uporabi za Gibraltar.

(3) Konvencija o korupciji in različne druge konvencije, pripravljene na isti podlagi, so bile sklenjene na podlagi naslova VI Pogodbe o Evropski uniji pred 1. junijem 2000 [2] in tedaj njihova uporaba ni bila razširjena na Gibraltar.

(4) Združeno kraljestvo je odgovorno za mednarodne odnose Gibraltarja.

(5) Zaželeno je, da se Konvencija o korupciji uporablja za Gibraltar –

SKLENIL:

Člen 1

Konvencija o korupciji se uporablja za Gibraltar.

Člen 2

Ta sklep se objavi v Uradnem listu Evropske unije in začne veljati z dnem objave.

V Bruslju, 22. julija 2003

Za Svet

Predsednik

G. Alemanno

[1] UL C 195, 25.6.1997, str. 1.

[2] Datum, na katerega so začeli učinkovati dogovori med Španijo in Združenim kraljestvom o pristojnih organih Gibraltarja v okviru instrumentov EU in ES in ustrezne Pogodbe.

--------------------------------------------------
Odločba Komisije

z dne 3. marca 2003

o spremembi Odločbe 92/452/EGS o vzpostavitvi seznama skupin za zbiranje zarodkov in skupin za proizvodnjo zarodkov, ki so v tretjih državah odobrene za izvoz govejih zarodkov v Skupnost, v zvezi s Kanado in Združenimi državami Amerike

(notificirano pod dokumentarno številko K(2003) 658)

(Besedilo velja za EGP)

(2003/151/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Odločbo Komisije 94/113/ES [2], in zlasti člena 8 Direktive,

ob upoštevanju naslednjega:

(1) Odločba Komisije 92/452/EGS [3], kakor je bila nazadnje spremenjena z Odločbo 2003/12/ES [4], zagotavlja, da morajo države članice uvažati samo zarodke iz tretjih držav, kjer jih je zbrala, obdelala in skladiščila skupina za zbiranje, navedena v navedeni odločbi. Kanada in Združene države Amerike so zaprosile, da se navedeni seznami spremenijo v zvezi z vpisom teh držav.

(2) Kanada in Združene države Amerike so predstavile zagotovila v zvezi z izpolnjevanjem ustreznih pravil, določenih v Direktivi 89/556/EGS, veterinarske službe v navedenih državah pa so zadevne skupine uradno odobrile za zbiranje za izvoz v Skupnost.

(3) Zato je treba v skladu s tem spremeniti Odločbo 92/452/EGS.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga k Odločbi 92/452/EGS se spremeni:

1. Vrstica za kanadsko skupino št. E 728 se nadomesti z:

"CA | | E 728 | | Central Canadian Genetics Ltd 202 Dufferin Ave. Selkirk, Manitoba R1A 1B9 | Dr Jack Reeb Dr Richard Hodges" |

2. Doda se naslednja vrstica v zvezi s skupinami Združenih držav Amerike:

"US | | 02TX107 E 14820 | | Ovegenix Rt. 2 Box 437 Hearne, TX 77859 | Dr Stacy Smitherman" |

Člen 2

Ta odločba se uporablja od 7. marca 2003.

Člen 3

Ta odločba je naslovljena na države članice.

V Bruslju, 3. marca 2003

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 53, 24.2.1994, str. 23.

[3] UL L 250, 29.8.1992, str. 40.

[4] UL L 7, 11.1.2003, str. 84.

--------------------------------------------------
Odločba Sveta

z dne 17. decembra 2003

o spremembi Odločbe 95/408/ES o pogojih za sestavo začasnih seznamov obratov tretjih držav, v vmesnem obdobju, iz katerih države članice lahko uvažajo nekatere proizvode živalskega izvora, ribiške proizvode ali žive školjke, glede podaljšanja njene veljavnosti

(2003/912/ES)

SVET EVROPSKE UNIJE JE –

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, v vmesnem obdobju,iz katerih države članice lahko uvažajo nekatere proizvode živalskega izvora, ribiške proizvode ali žive školjke [1], in zlasti člena 9 Odločbe,

ob upoštevanju predloga Komisije,

ob upoštevanju naslednjega:

(1) Odločba 95/408/ES preneha veljati 31. decembra 2003.

(2) Predlog Komisije za uredbo Evropskega parlamenta in Sveta o podrobnih pravilih glede organizacije uradnega nadzora proizvodov živalskega izvora, namenjenih za prehrano ljudi [2] (Uredba glede organizacije uradnega nadzora) predvideva nov postopek za sestavljanje seznamov obratov v tretjih državah, z namenom da nadomesti pravila, določena v Odločbi 95/408/ES.

(3) Veljavnost Odločbe 95/408/ES bi bilo treba podaljšati, da se premosti presledek med iztekom veljavnosti navedene odločbe in začetkom veljavnosti Uredbe glede organizacije uradnega nadzora.

(4) Odločbo 95/408/ES bi bilo zato treba ustrezno spremeniti –

SPREJEL NASLEDNJO ODLOČBO:

Člen 1

V 9.členu Uredbe 95/408/ES se "31. december 2003" nadomesti z "31. december 2005".

Člen 2

Ta odločba je naslovljena na države članice.

V Bruslju, 17. decembra 2003

Za Svet

Predsednik

G. Alemanno

[1] UL L 243, 11.10.1995, str. 17. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL C 262 E, 29.10.2002, str. 449.

--------------------------------------------------
Sklep Sveta

z dne 13. junija 2003

o pristopu Evropske skupnosti k Protokolu o zmanjševanju zakisljevanja, evtrofikacije in prizemnega ozona h Konvenciji iz leta 1979 o onesnaževanju zraka na velike razdalje preko meja

(2003/507/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti odstavka 1 člena 175 v povezavi s prvim stavkom prvega pododstavka odstavka 2 člena 300 ter prvim pododstavkom odstavka 3 člena 300 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Zakisljevanje, evtrofikacija in prizemni ozon povzročajo nesprejemljivo škodo okolju in zdravju ljudi v Skupnosti.

(2) Izvršilno telo Konvencije o onesnaževanju zraka na velike razdalje preko meja je 30. novembra 1999 sprejelo Protokol o zmanjševanju zakisljevanja, evtrofikacije in prizemnega ozona (Göteborški protokol); Göteborški protokol določa najvišje dovoljene vrednosti emisij (zgornje meje emisij) za vsako nacionalno pogodbenico za štiri glavne predhodne sestavine onesnaževal, odgovornih za zakisljevanje, evtrofikacijo in prizemni ozon: žveplov dioksid, dušikove okside, hlapne organske snovi in amoniak; te zgornje meje morajo biti dosežene do leta 2010.

(3) Izvajanje Göteborškega protokola bo prispevalo k doseganju ciljev Skupnosti na področju varstva okolja in zdravja ljudi.

(4) Direktiva 2001/81/ES Evropskega parlamenta in Sveta z dne 23. oktobra 2001 o nacionalnih zgornjih mejah emisij za določena onesnaževala ozračja [3] določa zavezujoče nacionalne zgornje meje emisij, ki morajo biti dosežene najpozneje do leta 2010, in so vsaj takšne ali celo nižje, kot jih zahteva Göteborški protokol za posamezne države članice.

(5) Direktiva 2001/80/ES Evropskega parlamenta in Sveta z dne 23. oktobra 2001 o omejevanju emisij določenih onesnaževal v zrak iz velikih kurilnih naprav [4] določa nove zgornje meje emisij iz tega sektorja, ki so skladne s tistimi, določenimi v Göteborškem protokolu.

(6) Skupnost mora zato pristopiti h Göteborškemu protokolu –

SKLENIL NASLEDNJE:

Člen 1

S tem je pristop Skupnosti k Protokolu o zmanjševanju zakisljevanja, evtrofikacije in prizemnega ozona h Konvenciji iz leta 1979 o onesnaževanju zraka na velike razdalje preko meja odobren v imenu Skupnosti.

Besedilo Protokola je v Prilogi k temu sklepu.

Člen 2

Predsednik Sveta je s tem pooblaščen, da imenuje osebo(-e), ki bo(-do) imela(-e) pooblastila, da listino o pristopu deponira(-jo) pri Generalnemu sekretarju Združenih narodov v skladu s členom 16 Protokola.

Člen 3

Ta sklep se objavi v Uradnem listu Evropske unije.

V Luxembourgu, 13. junija 2003

Za Svet

Predsednik

G. Papandreou

[1] UL C 151 E, 25.6.2002, str. 74.

[2] Mnenje z dne 4. julija 2002 (še ni objavljeno v Uradnem listu).

[3] UL L 309, 27.11.2001, str. 22.

[4] UL L 309, 27.11.2001, str. 1.

--------------------------------------------------
Sklep Sveta

z dne 2. junija 2003

o podpisu Sporazuma v obliki izmenjave pisem o spremembi Sporazuma med Evropsko Skupnostjo in Socialistično republiko Vietnam o trgovini s tekstilnimi izdelki in oblačili ter drugih ukrepih za odpiranje trga v imenu Evropske skupnosti in o odobritvi njegove začasne uporabe

(2003/453/ES)

SVET EVROPSKE UNIJE JE —

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji uskladila Sporazum v obliki izmenjave pisem o trgovini s tekstilnimi izdelki z Vietnamom (v nadaljnjem besedilu Sporazum).

(2) Sporazum je bil parafiran 15. februarja 2003.

(3) Da bi omogočili obema pogodbenicama koristiti ugodnosti iz tega sporazuma takoj po ustreznih uradnih obvestilih, je primerno ta sporazum na podlagi vzajemnosti uporabiti začasno, od 15. aprila 2003, do dokončanja postopkov za njegovo uradno sklenitev.

(4) Sporazum je treba podpisati v imenu Skupnosti —

SKLENIL:

Člen 1

Podpis Sporazuma v obliki izmenjave pisem o spremembi Sporazuma med Evropsko Skupnostjo in Socialistično republiko Vietnam o trgovini s tekstilnimi izdelki in oblačili [1] ter drugih ukrepih za odpiranje trga in o odobritvi njegove začasne uporabe, se v imenu Skupnosti potrdi, ob upoštevanju Sklepa Sveta o sklenitvi navedenega sporazuma.

Besedilo Sporazuma je priloženo k temu sklepu.

Člen 2

Ta sklep pooblašča predsednika Sveta, da imenuje osebo(-e), pooblaščene za podpis Sporazuma v imenu Skupnosti pod pogojem njegove sklenitve.

Člen 3

Na podlagi vzajemnosti se Sporazum začasno uporablja od 15. aprila 2003 do dokončanja postopkov, potrebnih za njegovo uradno sklenitev.

Člen 4

1. Kvote se bodo vsako leto povečale na raven, navedeno v Prilogi 2 Sporazuma, potem ko bo Vietnam izpolnil svoje obveznosti iz odstavkov 3, 4, 8 in 10 člena 3 Sporazuma med Evropsko Skupnostjo in Socialistično republiko Vietnam o trgovini s tekstilnimi izdelki in oblačili.

2. Če Vietnam ne bo izpolnil svojih obveznosti iz odstavkov 3, 4, 8, 9 in 10 člena 3 navedenega sporazuma v letu 2003, se bodo kvote za 2003 zmanjšale na ravni, navedene v Prilogi 2, stolpec 3. Če Vietnam ne bo izpolnil svojih obveznosti v letih 2004 ali 2005, se bodo te ravni povečale s 3 % stopnjo rasti na leto. V takih primerih se bodo vse že odpremljene količine, ki bodo presegale na novo določeno raven kvote, odštele od kvot, določenih za naslednja leta.

3. Sklep o izvajanju odstavka 2 se sprejme po postopkih iz člena 17 Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterega tekstila po poreklu iz tretjih držav [2].

V Luxembourgu, 2. junija 2003

Za Svet

Predsednik

K. Stefanis

[1] UL L 410, 31.12.1992, str. 279.

[2] UL L 275, 8.11.1993, str. 1. Uredba, kakor je nazadnje spremenjena z Uredbo (ES) št. 138/2003 (UL L 23, 28.1.2003, str. 1).

--------------------------------------------------